મુખ્ય કેનાલ સહિત માઇનોર કેનાલમાં દૈનિક ૧૨ હજાર ક્યુસેક પાણી છોડવાના કારણે અંતરિયાળ વિસ્તારોમાં ખેડૂતોના પાકને આંશિક રાહત થઇ શકે છે. વર્તમાનમાં સરદાર સરોવર ડેમની જળ સપાટી ૧૨૭.૯૮ મીટર જેટલી છે. તો, હજુ પણ મધ્યપ્રદેશમાંથી પાણીની આવક ચાલુ જ છે. ત્યારે, દૈનિક આશરે ૨૧ હજાર ક્યુસેકની આવક થઇ રહી છે. નાયબ મુખ્યપ્રધાન નીતિન પટેલે જણાવ્યું હતુ કે, શિયાળુ પાકમાં સિંચાઇ માટે ૧૫મી નવેમ્બરથી ખેડૂતોની જરૂરિયાત અને માંગ મુજબ પાણી આપવાનું રાજ્ય સરકારનું આયોજન છે. ખેડૂતો અને કિસાન સંઘો સાથે ચાલી રહેલી પરામર્શમાં જો સિંચાઇ માટે ખેડૂતોને પાણીની જરૂરિયાત વહેલી હશે તો તે મુજબ પણ પાણી પૂરૂ પાડવામાં આવશે. ત્યારે, શું ખરેખર પાછળથી સરકાર ખેડૂતોને પાણી પુરુ પાડશે કે કેમ ?